CELEX: 32020D0457
Language: hu
Date: 2020-03-27 00:00:00
Title: A Tanács (EU) 2020/457 határozata (2020. március 27.) az Európai Unió által a Nemzetközi Gabonatanácsban a Szerb Köztársaságnak az 1995. évi Gabonakereskedelmi Egyezményhez való csatlakozása tekintetében képviselendő álláspontról

30.3.2020   
               
               
                  HU
               
               
                  Az Európai Unió Hivatalos Lapja
               
               
                  L 97/12
               
            
         A TANÁCS (EU) 2020/457 HATÁROZATA
         (2020. március 27.)
         az Európai Unió által a Nemzetközi Gabonatanácsban a Szerb Köztársaságnak az 1995. évi Gabonakereskedelmi Egyezményhez való csatlakozása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke negyedik albekezdésére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1995. évi Gabonakereskedelmi Egyezményt (a továbbiakban: az egyezmény) az Unió a 96/88/EK tanácsi határozat (1) révén megkötötte, és az egyezmény 1995. július 1-jén hatályba lépett. Az egyezményt három évre kötötték meg.
                  
               
                     (2)
                  
                  
                     és azóta további kétéves időszakokra rendszeres időközönként meghosszabbították. A Nemzetközi Gabonatanács legutóbb a 2019 júniusában tartott 49. ülésén hozott határozatában hosszabbította meg az egyezményt (2), így az 2021. június 30-ig marad hatályban.
                  
               
                     (3)
                  
                  
                     Az egyezmény 27. cikkének (2) bekezdése értelmében az egyezményhez bármely állam kormánya csatlakozhat a Nemzetközi Gabonatanács által megfelelőnek ítélt feltételek mellett.
                  
               
                     (4)
                  
                  
                     2012. március 1-jén az Európai Tanács tagjelölti státuszt adott Szerbiának.
                  
               
                     (5)
                  
                  
                     2020. január 23-án a Szerb Köztársaság hivatalosan kérelmezte, hogy csatlakozhasson az egyezményhez.
                  
               
                     (6)
                  
                  
                     A Szerb Köztársaság jelentős gabonatermelő; különösen kukoricából termel számottevő mennyiséget.
                  
               
                     (7)
                  
                  
                     Helyénvaló meghatározni az Unió által a Nemzetközi Gabonatanácsban képviselendő álláspontot, mivel Szerbia csatlakozása az Unió érdekében áll,
                  
               ELFOGADTA EZT A HATÁROZATOT:
         
            1. cikk
            Az Unió nevében a Nemzetközi Gabonatanácsban képviselendő álláspont az, hogy a Szerb Köztársaságnak az 1995. évi Gabonakereskedelmi Egyezményhez való csatlakozását jóvá kell hagyni.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. március 27-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács 96/88/EK határozata (1995. december 19.) az 1995. évi Nemzetközi Gabonaügyi Megállapodást alkotó Gabonakereskedelmi Egyezmény és Élelmiszersegély-egyezmény Európai Közösség által történő jóváhagyásáról (HL L 21., 1996.1.27., 47. o.).
         
            (2)  A Tanács (EU) 2019/813 határozata (2019. május 17.) a Nemzetközi Gabonatanácsban az 1995. évi Gabonakereskedelmi Egyezmény időbeli hatályának meghosszabbítására tekintettel az Európai Unió által képviselendő álláspontról (HL L 133., 2019.5.21., 19. o.).